พบจุดความร้อนทั้ง 9 จังหวัดภาคเหนือ มากสุดที่จังหวัดตาก  127 จุด ส่วนปริมาณฝุ่นละออง PM2.5 พบมากสุดที่จังหวัดแม่ฮ่องสอน
พบจุดความร้อนทั้ง 9 จังหวัดภาคเหนือ มากสุดที่จังหวัดตาก 127 จุด ส่วนปริมาณฝุ่นละออง PM2.5 พบมากสุดที่จังหวัดแม่ฮ่องสอนศูนย์บัญชาการเหตุการณ์แก้ไขไฟป่าและหมอกควัน จังหวัดแม่ฮ่องสอน รายงานผลการวิเคราะห์ข้อมูลภาพถ่ายโดย สทอภ. (GISTDA) จากดาวเทียมระบบ VIIRS, Modis และ ข้อมูลลม วันที่ 21 กุมภาพันธ์ 2563 พบว่าประเทศไทย มีจุดความร้อนทั้งประเทศ 2,268 จุด เพิ่มขึ้นจากวันก่อน 672 จุด พบจุดความร้อนกระจายตัวทั่วประเทศยกเว้นภาคใต้จุดความร้อนพบมากในพื้นที่ ป่าอนุรักษ์ ป่าสงวนฯ และพื้นที่เกษตร โดยพบมากที่จังหวัดกาญจนบุรี 236 จุด เพชรบูรณ์ 190 จุด และจังหวัดเลย 175 จุดขณะที่ภาพรวม 9 จังหวัดภาคเหนือ พบว่ามีจุดความร้อนทั้ง 9 จังหวัด รวม 496 จุด ลดลงจากวันก่อน 28 จุด โดยพบจุดความร้อนมากในพื้นที่ ป่าอนุรักษ์  ป่าสงวนฯ และพื้นที่ สปภ. โดยพบมากที่จังหวัดตาก 127 จุด เชียงใหม่ 93 จุด และจังหวัดแม่ฮ่องสอน 73 จุด จากภาพดาวเทียม สามารถสังเกตเห็นกลุ่มหมอกควันขนาดใหญ่ในภาคเหนือของประเทศไทย สำหรับผลการตรวจวัดคุณภาพอากาศ จังหวัดแม่ฮ่องสอน วันนี้ พบปริมาณ PM2.5 มีค่า 123 ไมโครกรัมต่อลูกบาศก์เมตร อยู่ในเกณฑ์มีผลกระทบต่อสุขภาพ และ PM10 มีค่า 137 ไมโครกรัมต่อลูกบาศก์เมตร อยู่ในเกณฑ์มีผลกระทบต่อสุขภาพ ประชาชนทั่วไป และกลุ่มเสี่ยงควรหลีกเลี่ยงกิจกรรมกลางแจ้งทุกประเภท หรือใช้อุปกรณ์ป้องกันตนเองหากมีความจำเป็น หากมีอาการทางสุขภาพรุนแรงควรปรึกษาแพทย์